cyanic-selkie/wikianc huggingface dataset:
জুওয়াইরিয়া বিনতে আল-হারিস
পরিবার
তিনি ছিলেন বনু মুস্তালিক গোত্রের প্রধান আল হারিস ইবনে আবি দিয়ারের কন্যা।
অরুণ ব্যানার্জী
অরুণ ব্যানার্জী (Arun Bannerjee, अरुण बनर्जी) ভারতীয় বাংলা চলচ্চিত্রের একজন অভিনেতা।
পার্ম মসজিদ
পার্ম কেন্দ্রীয় মসজিদ (Пермская соборная мечеть) রাশিয়ার পার্মের তাতার জেলায় অবস্থিত একটি মসজিদ। মসজিদটি ১৯০২ ও ১৯০৩ সালে নির্মিত হয়। মসজিদ নির্মাণে তাতার স্থানীয় বণিক পরিবার আর্থিকভাবে সহায়তা করেন। মসজিদটি ডোরাকাটা সবুজ-সাদা রঙের ভবন। ভবনের সাথে একটি ক্রমশ সরু হয়ে যাওয়া মিনার যুক্ত আছে। আলেকজান্ডার ওজেগোভ এই মসজিদের নকশা করেন। নুরিলস্কের নর্ড কমল মসজিদ প্রতিষ্ঠিত হবার আগে এই মসজিদটি কিছু বছর বিশ্বের সবচেয়ে উত্তরসীমার মসজিদ ছিল।
রাশিয়ান বিপ্লবের পরে মসজিদটি বন্ধ করে দেওয়া হয়। এই ভবন ১৯৪০ থেকে ১৯৮৬ সাল পর্যন্ত কমিউনিস্ট পার্টির সংরক্ষণাগার হিসাবে ব্যবহৃত হয়। ১৯৯০ সালে মসজিদে পুনরায় নামজ পড়া শুরু হয়।
সুসান ফিরোজ
সুসান ফিরোজ একজন আফগান অভিনেত্রী এবং র‌্যাপার। তাকে আফগানিস্তানের প্রথম মহিলা র‌্যাপার হিসেবে বর্ণনা করা হয়েছে।  তিনি একজন বিতর্কিত ব্যক্তি, চ্যালেঞ্জিং সামাজিক নিয়ম এবং আফগান নারীদের ঐতিহ্যগত ভূমিকা।
ফিরোজ আফগানিস্তানে জন্মগ্রহণ করেন। ১৯৯০-এর দশকে আফগানিস্তানের গৃহযুদ্ধের সময় তার পরিবার দেশ ছেড়ে পালিয়েছিল এবং সাত বছর একটি ইরানি শরণার্থী শিবিরে বসবাস করেছিল। ইরানে, তিনি ইরানিদের কাছ থেকে শত্রুতার সম্মুখীন হন এবং আমলাতান্ত্রিক জটিলতার কারণে নিয়মিত স্কুলে যেতে পারেননি। তার পরিবার শরণার্থী হিসেবে তিন বছর পাকিস্তানে কাটিয়েছে।
মোঃ ইউসুফ
মোঃ ইউসুফ (১ জানুয়ারি ১৯৪৯-১৮ ফেব্রুয়ারি ২০১৮) বাংলাদেশের চট্টগ্রাম জেলার রাঙ্গুনিয়ার রাজনীতিবিদ, মুক্তিযোদ্ধা ও চট্টগ্রাম-৭ আসনের সাবেক সংসদ সদস্য ছিলেন।
জন্ম ও প্রাথমিক জীবন
মোঃ ইউসুফ ১ জানুয়ারি ১৯৪৯ চট্টগ্রাম জেলার রাঙ্গুনিয়ার পূর্ব সৈয়দবাড়ি গ্রাম জন্মগ্রহণ করেন। তিনি বিয়ে করেননি।
রাজনৈতিক ও কর্মজীবন
ইউসুফ ১৯৬৯-১৯৭০ সালে রাঙ্গুনিয়া ছাত্র ইউনিয়নের সভাপতি ও রাঙ্গুনিয়া কলেজ ছাত্র সংসদের সহসভাপতি ছিলেন। স্বাধীনতার পর শ্রমিক রাজনীতিতে যুক্ত হয়ে ১৯৭৪-১৯৭৫ সালে রাঙ্গুনিয়া জুট মিল শ্রমিক ইউনিয়নের (সিবিএ) সাধারণ সম্পাদক ছিলেন। বাংলাদেশের কমিউনিস্ট পার্টির (সিপিবি) রাঙ্গুনিয়ার সাবেক সভাপতি, চট্টগ্রাম জেলা সিপিবির সদস্য এবং চট্টগ্রাম উত্তর জেলা কমিটির সম্পাদকমণ্ডলীর সদস্যও ছিলেন।
তিনি ১৯৯১ সালের পঞ্চম জাতীয় সংসদ নির্বাচনে চট্টগ্রাম-৭ আসন থেকে বাংলাদেশের কমিউনিস্ট পার্টির (সিপিবি) প্রার্থী হিসেবে ৮ দলের হয়ে নৌকা প্রতীক নিয়ে সংসদ সদস্য নির্বাচিত হয়েছিলেন। পরে তিনি সিপিবি ছেড়ে আওয়ামী লীগে যোগ দেন। ১৯৮৬ সালের তৃতীয় জাতীয় সংসদ নির্বাচনে তিনি সিপিবির প্রার্থী হিসেবে ৮ দলের হয়ে নৌকা প্রতীক নিয়ে নির্বাচনে অংস নিলেও পরাজিত হয়েছিলেন।
মৃত্যু
মোঃ ইউসুফ ১৮ ফেব্রুয়ারি ২০১৮ সালে বার্ধক্যজনিত রোগে ঢাকার সম্মিলিত সামরিক হাসপাতালে (সিএমএইচ) চিকিৎসাধীন অবস্থায় মৃত্যুবরণ করেন।
২০২২ মহিলা হকি বিশ্বকাপ
আয়োজক নির্ধারণ
আন্তর্জাতিক হকি ফেডারেশন ২০১৮ সালের ডিসেম্বরে ঘোষণা করে যে বিশ্বকাপ ২০২২ এর জুলাই অথবা ২০২৩ এর জানুয়ারিতে অনুষ্ঠিত হবে। পরে পাঁচটি বিড পাওয়া যায়। ২০১৯-এর নভেম্বরে স্পেন ও নেদারল্যান্ডসকে আয়োজক রূপে ঘোষণা করা হয়।
১–১৭ জুলাই ২০২২-এর জন্য বিড:
১৩–২৯ জানুয়ারি ২০২৩-এর জন্য বিড:
ড্র
১৭ ফেব্রুয়ারি ২০২২ ড্র ঘোষিত হয়।
আয়োজক হিসেবে নেদারল্যান্ডস ও স্পেন কোয়ার্টার-ফাইনাল পর্যন্ত নিজের দেশে খেলবে। র‍্যাঙ্কিংয়ের ভিত্তিতে সাজানোর জন্য নেদারল্যান্ডস এ১ ও স্পেনকে সি২ দেওয়া হয়। প্রতিযোগিতার জন্য যোগ্যতা অর্জনে সক্ষম দলগুলির মধ্যে র‍্যাঙ্কিংয়ে সবথেকে ভাল দলগুলি এক একটি পুলের প্রথম স্থান পাবে।
ম্যাচ পরিচালক
২৯ নভেম্বর ২০২১-এ, এফআইএইচ ১৮জন আম্পায়ারকে ম্যাচ পরিচালনার দায়িত্ব দেয়।
প্রথম পর্ব
৩ ডিসেম্বর ২০২০-তে সূচি ঘোষণা করা হয়।
সকল সময় স্থানীয় সময় অনুযায়ী। (ইউটিসি+২)।
আদার
আদার (אֲדָר আদার; আক্কাদীয় আদারু থেকে) সাধারণ পঞ্জির ষষ্ঠ এবং ইহুদি ধর্মপঞ্জির দ্বাদশ ও শেষ মাস যা গ্রেগরীয় বর্ষপঞ্জির ফেব্রুয়ারি-মার্চে পড়ে। এই মাসে ২৯ দিন বিদ্যমান। পুরিম সম্পর্কিত এই মাসে সংঘটিত মুক্তিযুদ্ধের ঘটনাসমূহ উল্লেখ রয়েছে ইষ্টের পুস্তক নামক হিব্রু বাইবেলের নবম অধ্যায়ে।
নাম
অধিবর্ষে এই মাস আরেকটি ত্রিশ দিন বিশিষ্ট অন্তর্বর্তী মাস দ্বারা পূর্ববর্তী হয় যার নাম আদার আলেফ (אדר א׳, আলেফ হিব্রু বর্ণমালার প্রথম অক্ষর), আদার আলেফ ছাড়াও একে "আদার রিসন" (প্রথম আদার) বা "আদার ১" নামে বলা হয়ে থাকে এবং অন্তর্বর্তী মাসটিকে বলা হয় আদার বেথ (אדר ב׳, বেথ হিব্রু বর্ণমালার দ্বিতীয় অক্ষর)। আদার বেথ বলার পাশাপাশি এই মাসকে "আদার শেনি" (দ্বিতীয় আদার বা "আদার ২") নামে ডাকা হয়। কোন কোন ক্ষেত্রে এই দুটি মাসের জন্য আদার ১ এর স্থানে "আদার" ও আদার ২ এর জন্য "ভে'আদার" ব্যবহার করা হয়ে থাকে (ভে অর্থ 'এবং' অর্থ্যাৎ: এবং-আদার)। আদার ১ এর ২ দুটোই গ্রেগরীয় বর্ষপঞ্জির ফেব্রুয়ারি-মার্চে পড়ে।
ঐতিহ্য
দ্বিতীয় মন্দির যুগে, আদার মাসের প্রথম দিবসে জনসাধারণের নিকট মন্দিরে অর্থ উৎসর্গের প্রস্তুতির নেওয়ার ঘোষণা দেওয়ার রীতি ছিলো যাকে অর্ধ-শেকেল বলা হতো।
মিশনাহের একটি বাক্য অনুযায়ী নিয়ম রয়েছে পুরিম দিবস অধিবর্ষের "আদার ২" মাসে পালন করতে হবে। (মেগিলাহ ১:৪), আদার ১ কে "অতিরিক্ত" মাস হিসেবে বিবেচনা করা হয়। ফলাফলস্বরূপ কেউ যদি সাধারণ বর্ষের আদার মাসে জন্মায় সে অধিবর্ষে তার জন্মদিন "আদার ২" মাসে পালন করবে। তবে কেউ যদি আদার মাসের ত্রিশ তারিখে জন্মায় সেক্ষেত্রে সে সাধারণ বর্ষের ১ নিসান তারিখে তার জন্মদিন পালন করবে কেননা সাধারণ বর্ষে আদার মাসে ২৯টি দিবস থাকে।
বুকার টি
বুকার অধিক পরিচিত তার সময়ে ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ), ওয়ার্ল্ড রেসলিং ফেডারেশন/এন্টারটেইনমেন্ট (ডাব্লিউডাব্লিউএফ/ই) এবং টোটাল ননস্টপ একশন রেসলিং (টিএনএ) তে কুস্তি লড়ার জন্য। তিনি সবগুলো সংস্থা মিলিয়ে ৩৫ বার পেশাদারি কুস্তি চ্যাম্পিয়ন খেতাব জিতেছেন। তিনি ডাব্লিউসিডাব্লিউ ইতিহাসের সবথেকে সজ্জিত কুস্তিগির। তিনি ডাব্লিউসিডাব্লিউ এ ২১ বার চ্যাম্পিয়ন হয়েছেন, এর মধ্যে রেকর্ড ৬ বার ডাব্লিউসিডাব্লিউ ওয়ার্ল্ড টেলিভিশন চ্যাম্পিয়ন হয়েছেন, তিনিই প্রথম আফ্রিকান আমেরিকান ডাব্লিউসিডাব্লিউ খেতাবজয়ী। ) তার সাথে তিনি রেকর্ড ১০ বার ডাব্লিউসিডাব্লিউ ট্যাগ টিম চ্যাম্পিয়ন হয়েছেন। বুকার ডাব্লিউসিডাব্লিউ এর অন্তিম ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন।
বুকার ৬ বার ওয়ার্ল্ড হ্যাবিওয়েড়হেভিওয়েট চ্যাম্পিয়ন হয়েছেন, এর মধ্যে ৫ বার ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন এবং একবার ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন হয়েছেন। তিনিই প্রথম আসল আফ্রিকান আমেরিকান যিনি এই ডাব্লিউডাব্লিউতে বিশ্ব চ্যাম্পিয়ন হয়েছেন। এবং দর্শকদের ভোট এ ডাব্লিউডাব্লিউইর ইতিহাসে মহান ওয়ার্ল্ড হেভিওয়েট চ্যাম্পিয়ন হিসেবে নির্বাচিত হয়েছেন। বুকার ১৫ বার ট্যাগ টিম চ্যাম্পিয়ন হয়েছেন, এরমধ্যে ডাব্লিউসিডাব্লিউ এ ১০ বার ডাব্লিউডাব্লিউএফ/ই তে চারবার এবং টিএনএতে একবার এ খেতাবটি জিতেছেন। তারসাথে তিনি কিং অফ দ্যা রিং ২০০৬ বিজয়ী, ১৬ তম ডাব্লিউডাব্লিউই ত্রিপল ক্রাউন বিজয়ী এবং অষ্টম গ্র‍্যান্ড স্ল্যাম বিজয়ী। বুকার ৯ম ডাব্লিউসিডাব্লিউ ত্রিপল ক্রাউন বিজয়ী। কুস্তি ইতিহাসে বুকার ৫ কুস্তিগির এর মধ্যে একজন যারা ডাব্লিউডাব্লিউই এবং ডাব্লিউসিডাব্লিউ উভয় সংস্থার ত্রিপল ক্রাউন অর্জন করেছেন। কিংবদন্তি কুস্তিগির কার্ট এঙ্গেল বুকার সমন্ধে বলেন "তিনি তার সবই অর্জন করেছেন যা একজন কুস্তিগির তার জীবনে আশা করতে পারেন, তিনি কুস্তি ইতিহাসের কিংবদন্তি পাঁচজন এর মধ্যে একজন"।
এপ্রিল ৬, ২০১৩ সালে বুকারকে ডাব্লিউডাব্লিউই হল অফ ফেম এ জায়গা দেওয়া হয়। তাছাড়া ট্যাগ টিম হিসেবে তাকে এবং তার ভাইকে ল্যাশকে একসাথে ২০১৯ সালের শ্রেণীতে জায়গা দেওয়া হয়। এতে করে তিনি রিক ফ্লেয়ার, ব্রেট হার্ট এবং শন মাইকেলস এর সাথে দুইবার হল অফ ফেম পুরস্কার অর্জন করার গৌরব অর্জন করেন।
প্রাথমিক জীবন
বুকার লুসিয়ানার প্লেইন ডিলিং শহরে জন্মগ্রহণ করেন, তার আটজন ভাই বোন রয়েছেন। বুকার এর যখন ১৩ বছর বয়স তখন তার মা-বাবা।উভয়েই মারা যান। এরপর তিনি তার ভাই স্টিভ রে এর সাথে থাকা শুরু করেন। তিনি হাই স্কুল এ পড়ার সময় ফুটবল এবং বাস্কেটবল খেলতেন।
রেস্টুরেন্টে ডাকাতির কারণে বুকার ১৯ মাস জেলে ছিলেন। বুকারকে ডিসেম্বর ১৯৮৭ সালে দোষী সাবস্ত করা হয় এবং ৫ বছরের সাজা ঘোষণা করা হয়। কিন্তু ১৯ মাস পর তাকে ছেড়ে দেওয়া হয়।
প্রাথমিক কর্মজীবন (১৯৮৯-১৯৯৩)
হাফম্যান একজন একা পিতা হিসেবে স্টোরেজ কোম্পানিতে চাকরি করতেন, তিনি একটি ভালো জীবন খুজছিলেন নিজের এবং ছেলের জন্য। তার ভাই লেশ(স্টিভী রে) তাকে কুস্তি স্কুলে প্রশিক্ষন গ্রহণ করার পরামর্শ দেন এবং কুস্তিগির হতে বলেন। তার স্টোরেজ কোম্পানির বস তার প্রশিক্ষণের জন্য আর্থিক স্পন্সর করার জন্য রাজি হয়ে যান। বুকার স্কট কেসের কাজ থেকে প্রশিক্ষণ গ্রহণ করেন। যিনি তাকে তার ট্রেডমার্ক গ্যাংস্টার এবং ডান্সার মুভ শেখান।
আট সপ্তাহ পরে "জি.আই. ব্রো" নামে "ওয়েস্টার্ন রেসলিং এলায়েন্স" এ আত্মপ্রকাশ করেন। কিন্তু তিনি তার ঐ চরিত্র থেকে বেরিয়ে আসেন ডাব্লিউডাব্লিউএফ এর আপত্তির কারণে। এর কিছু সময় পরে তিনি তার ভাই স্টিভী রে এর সাথে স্বতন্ত্র ক্ষেত্রে কুস্তি লড়া শুরু করেন। এরপর তাদেরকে স্কান্ডারো আকবর গ্লোভাল রেসলিং ফেডারেশনে খেলার জন্য চুক্তি করান। এরপর গিলবার্ট, স্টিভী রে এবং বুকার টি একসাথে ইবোনি এক্সপেরিয়েন্স নামে দল গঠন করেন এবং জুলাই ৩১, ১৯৯২ সালে তারা জিডাব্লিউএফ চ্যাম্পিয়নশিপ অর্জন করেন। জিডাব্লিউ এফ এ থাকাকালীন তারা তিনবার ট্যাগ টিম খেতাব অধিগ্রহণ করেন। বুকার টি এবং স্টিভী রে জিডাব্লিউএফ ত্যাগ করেন ডাব্লিউসিডাব্লিউ এ কুস্তি লড়ার জন্য।
ফিলিস্তিনের প্রধানমন্ত্রী
ফিলিস্তিনের প্রধানমন্ত্রী ফিলিস্তিনের সরকারপ্রধান । পদটি ২০১৩ সালের জানুয়ারি মাসে প্রতিষ্ঠিত হয়।
নিয়োগদান
ফিলিস্তিনের রাষ্ট্রপতি কর্তৃক নিযুক্ত হন ফিলিস্তিনের প্রধানমন্ত্রী।
শয়তানের সাগর
শয়তানের সাগর বা ড্রাগন ত্রিভুজ বা সাগরের জাদু বা প্যাসিফিক বারমুডা ট্রায়াঙ্গেল নামেও পরিচিত, যা টোকিওর দক্ষিণে প্রায় ১০০ কিমি দূরে মিয়াকে-জিমা (মিয়াকে দ্বীপ) ঘিরে প্রশান্ত মহাসাগরের একটি বিশেষ অঞ্চল। শয়তানের সাগরকে কখনও কখনও একটি অতিপ্রাকৃতিক অবস্থান হিসেবে বিবেচিত করা মাধ্যমে এই দাবির সত্যতা রীতিমত খোলাসমুক্ত করা হয়েছে। আকার এবং আয়তনের বিভিন্ন স্থানের রিপোর্ট (শুধুমাত্র ১৯৫০ দশকের রিপোর্ট থেকে) অনুসারে এটি জাপানের পূর্ব উপকূলে একটি অনির্দিষ্ট অংশ থেকে ১১০ কিলোমিটার (৫৮ মাইল), উপকূল থেকে ৪৮০ কিলোমিটার (৩০০ মাইল) এবং এমনকি ইও জিমার উপকূলের কাছে থেকে ১,২০০ কিলোমিটার (৭৫০ মাইল) দূরে অবস্থিত।
বর্ণনা
জাপানি শব্দ মা নো উমি (শয়তান সমুদ্র, ঝামেলাপূর্ণ সমুদ্র, বা বিপজ্জনক সমুদ্র হিসাবে অনুবাদ করা হয়েছে) বিশ্বজুড়ে বিপজ্জনক সামুদ্রিক অবস্থানগুলি বর্ণনা করার জন্য ব্যাপকভাবে ব্যবহৃত হয়েছে। এর মানে এমন অনেক জায়গা আছে যেগুলোকে জাপানিরা মা নো উমি বলে।
১৯৪৫ সালের আগস্টে একটি মিতসুবিশি এ৬এম জিরো নিখোঁজ হয়েছিল বলে অনুমান করা হয়। জিরো এফ উইং কমান্ডার পাইলট শিরো কাওয়ামোটোর কাছ থেকে যুদ্ধের শেষের দিকে ত্রিভুজ অতিক্রম করার একটি রেডিও ট্রান্সমিশন উত্তরের চেয়ে বেশি প্রশ্ন তৈরি করেছে। তার বার্তার শেষ কথাটি ছিল "...আকাশে কিছু ঘটছে...আকাশ খুলে যাচ্ছে-"।
১৯৫৫ সালের ৪ জানুয়ারি, জাপানী জাহাজ শিনিয়ো মারু নং ১০ (第十伸洋丸) মিকুরা-জিমার কাছে রেডিও যোগাযোগ হারিয়ে ফেলে। ১৫ জানুয়ারি জাহাজটি না ত্রুটিহীনভাবে পাওয়া পর্যন্ত জাপানি সংবাদপত্রগুলি স্থানটিকে মা নো উমি হিসাবে চিহ্নিত করতে শুরু করে। ইয়োমিউরি শিম্বুন সাম্প্রতিক বছরগুলিতে হারিয়ে যাওয়া অন্যান্য জাহাজের বিন্দু সহ সমুদ্রের একটি মানচিত্র দেখিয়েছিলেন এবং বলেছিলেন যে ইয়োকোহামা কোস্ট গার্ড অফিস একটি বিশেষ বিপদ এলাকা হিসাবে শ্রেণীবদ্ধ করা অঞ্চলের মধ্যে সেই জাহাজগুলি হারিয়ে গেছে। মার্কিন যুক্তরাষ্ট্রে, দ্য নিউ ইয়র্ক টাইমস এই ঘটনাটিকে "দ্য ডেভিলস সি" অথবা শয়তানের সাগর শব্দের সাথে পরিচয় করিয়ে দেয়, যেখানে নিখুঁত আবহাওয়ায় নয়টি জাহাজ হারিয়ে গিয়েছিল।  ইয়োমিউরি শিম্বুন মা নো উমির আকার বর্ণনা করেছেন এভাবে: " ইজু দ্বীপপুঞ্জ থেকে ওগাসাওয়ারা দ্বীপপুঞ্জের পূর্বে; প্রায় ২০০ মাইল পূর্ব থেকে পশ্চিমে এবং প্রায় ৩০০ মাইল উত্তর থেকে দক্ষিণে, যেখানে নয়টি জাহাজ গত পাঁচ বছরে হারিয়ে গেছে।" যাইহোক, নয়টি জাহাজের মধ্যে দুইটি জাহাজ মিয়াকে-জিমা এবং ইও জিমার কাছে প্রায় ৭৫০ মাইল দূরে হারিয়ে গিয়েছিল।
১৯৭৪ সালে, আমেরিকান প্যারানরমাল লেখক চার্লস বার্লিটজ তার বই দ্য বারমুডা ট্রায়াঙ্গলে শয়তানের সমুদ্রের পরিচয় দেন। বার্লিটজ দাবি করেছিলেন যে, "১৯৫০ এবং ১৯৫৪ সালের মধ্যে নয়টি আধুনিক জাহাজ এবং কয়েকশত ক্রু চিহ্ন ছাড়াই হারিয়ে গিয়েছিল; ১৯৫৫ সালে, জাপান সরকার অব্যক্ত জাহাজের ক্ষতির তদন্তের জন্য কাইয়ো মারু নং ৫ সমুদ্রে পাঠিয়েছিল, কিন্তু এই জাহাজটিও অদৃশ্য হয়ে গিয়েছিল।" ... "ঘটনার পর, জাপান কর্তৃপক্ষ সমুদ্রের এই জায়গাকে বিপদজনক অঞ্চল হিসাবে চিহ্নিত করেছে।"
১৯৮৯ সালে, বার্লিটজ তার বই দ্য ড্রাগনস ট্রায়াঙ্গেল-এ ডেভিলস সাগরকে ড্রাগনস ট্রায়াঙ্গেল বলে উল্লেখ করেন। তিনি আরও উল্লেখ করেন যে, ১৯৪২ সালের প্রথম দিকে জাপানের উপকূলের কাছে পাঁচটি জাপানি সামরিক জাহাজ অদৃশ্য হয়ে গিয়েছিল।
সমালোচনা
১৯৭৫ সালে, আমেরিকান লেখক ল্যারি কুশে দ্য বারমুডা ট্রায়াঙ্গেল মিস্ট্রি সলভড প্রকাশ করেন যেখানে তিনি শয়তানের সাগর কে উল্লেখ করেন। কুশে সরকারী অফিসে চিঠি পাঠিয়েছিলেন যা সমুদ্র সম্পর্কিত ছিল, কিন্তু কেউ শয়তানের সাগর বা এই ধরনের বিপদজনক এলাকা সম্পর্কে জানত না। প্রকৃত বিপদ অঞ্চল যেখানে জাপানের মেরিটাইম সেফটি এজেন্সি কাছে না যাওয়ার জন্য সতর্ক করেছিল তা ছিল মায়োজিন-শো থেকে মাত্র ১০ মাইল।   কাইয়ো মারু নং ৫ কে সমুদ্রের নিচের আগ্নেয়গিরির কার্যকলাপের তদন্তের জন্য মায়োজিন-শোতে পাঠানো হয়েছিল এবং ১৯৫২ সালে এটি হারিয়ে গিয়েছিল। অন্য আটটি হারিয়ে যাওয়া জাহাজের একটিও হিসাব করা হয়েছে। নয়টি জাহাজের বেশির ভাগই ছোট মাছ ধরার জন্য ছিল যাতে কোন রেডিও ছিল না। আবহাওয়াও নিখুঁত ছিল না।
১৯৯৫ সালে, কুশের গবেষণা দাবি করে যে বার্লিটজের সামরিক জাহাজগুলি আসলে মাছ ধরার জাহাজ ছিল এবং বার্লিটজ দ্বারা তালিকাভুক্ত কিছু জাহাজ ড্রাগনস ট্রায়াঙ্গেল দ্বারা সংজ্ঞায়িত এলাকার বাইরে ডুবে গিয়েছিল। কুশে আরও লিখেছেন যে জাপানি গবেষণা জাহাজটিতে ১০০ জন কর্মী ছিল না, ছিল মাত্র ৩১ জন এবং সমুদ্রের আগ্নেয়গিরি ২৪ সেপ্টেম্বর ১৯৫২ সালে এটিকে ধ্বংস করেছিল।
ড্যানিয়েল কোহেনের ১৯৭৪ সালের বই কার্সেস, হেক্সেস অ্যান্ড স্পেলসে, এটি থেকে জানা গেছে যে জাপানে ড্রাগনস ট্রায়াঙ্গেল বিপদের কিংবদন্তি বহু শতাব্দী জন্য ফিরে এসেছে। এর সবচেয়ে বিখ্যাত হতাহত ছিল নং ৫ কাইয়ো-মারু, একটি বৈজ্ঞানিক গবেষণা জাহাজ, যেটি ২৪ সেপ্টেম্বর ১৯৫২ সালে অদৃশ্য হয়ে যায়। এই ধরনের নাটকীয় ইতিহাসের সাথে, কেউ আশা করবে যে এই বিষয়ে বিশেষ করে জাপানে সব ধরনের তথ্য থাকবে। কাইয়ো-মারুর ক্ষতির ২০ বছর পর পর্যন্ত স্কেপটয়েড লেখক ব্রায়ান ডানিং ড্রাগনস ট্রায়াঙ্গেলের উপর বই, সংবাদপত্র এবং ম্যাগাজিনের নিবন্ধগুলির জন্য অনুসন্ধান সম্পূর্ণ খালি ছিল। তবে, এটি (এমনকি এই কিংবদন্তি নামের অঞ্চলটির অস্তিত্ব) খুব সম্প্রতিও উদ্ভাবিত হয়নি।
ড্রাগনস ট্রায়াঙ্গলে এই ধরনের বিতর্কিত অসঙ্গতির কারণ হিসেবে গবেষণায় প্রাকৃতিক পরিবেশগত পরিবর্তনগুলিও অন্বেষণ করা হয়। এই ব্যাখ্যাগুলির মধ্যে একটি হলো ড্রাগনস ট্রায়াঙ্গেল এলাকায় সমুদ্রের তলদেশে মিথেন হাইড্রেটের বিশাল ক্ষেত্র। মিথেন ক্ল্যাথ্রেট (মিথেন হাইড্রেট গ্যাস) ১৮°সে (৬৪ °ফা) এর উপরে উঠলে "বিস্ফোরিত" হবে। মিথেন হাইড্রেট গ্যাস বরফের মতো আমানত হিসাবে বর্ণনা করা হয় যা নীচে থেকে ভেঙে উঠে এবং জলের পৃষ্ঠে বুদবুদ তৈরি করে। এই গ্যাসের অগ্ন্যুৎপাত প্লবতাকে বাধাগ্রস্ত করতে পারে এবং সহজেই একটি জাহাজকে ডুবিয়ে দিতে পারে এবং এতে ধ্বংসাবশেষের কোনও চিহ্ন অবশিষ্ট থাকে না। এই "অলৌকিক" কার্যকলাপের আরেকটি ব্যাখ্যা হতে পারে সমুদ্রের নিচের আগ্নেয়গিরি যা এই এলাকায় খুবই সাধারণ। ড্রাগনস ট্রায়াঙ্গেলের ছোট দ্বীপগুলির জন্য এটি প্রায়শই অদৃশ্য হয়ে যাওয়া এবং আগ্নেয়গিরি এবং ভূমিকম্পের কার্যকলাপ উভয়ের কারণে নতুন দ্বীপগুলির উপস্থিতি বেশ বৈশিষ্ট্যযুক্ত। যেহেতু ড্রাগনের ত্রিভুজটির অবস্থান কোনো অফিসিয়াল বিশ্বের মানচিত্রে প্লট করা হয়নি, তাই আকার এবং পরিসীমা এক লেখক থেকে অন্য লেখকের মধ্যে পরিবর্তিত হয়।
পাদটীকা
<references group="lower-alpha"/>
কসবা বিধানসভা কেন্দ্র
কসবা (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ ২৪ পরগনা জেলার একটি বিধানসভা কেন্দ্র। কলকাতার পাশ্ববর্তী কেন্দ্র কসবা।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে কলকাতা পৌরসংস্থার ৬৬, ৬৭, ৯১, ৯২, ১০৭ এবং ১০৮ নং ওয়ার্ড নিয়ে ১৪৯ নং কসবা বিধানসভা কেন্দ্রটি গঠিত হয়েছে।
কসবা বিধানসভা কেন্দ্রটি ২৩ নং কলকাতা দক্ষিণ লোকসভা কেন্দ্রের অন্তর্গত।
২০১১
২০১১ সালের নির্বাচনে তৃণমূল কংগ্রেসের জাভেদ খান তার কাছের প্রতিদ্বন্দ্বী সিপিআই(এম) এর শতরুপ ঘোষ কে পরাজিত করে।
মাইলস ডেভিস
মাইলস ডেওই ডেভিস III (Miles Dewey Davis III) (২৬ মে, ১৯২৬-২৮ সেপ্টেম্বর, ১৯৯১) একজন মার্কিন ট্রাম্পেটার, ব্যান্ডলিডার ও কম্পোজার ছিলেন। তাকে বিংশ শতাব্দীর সবচেয়ে প্রভাববিস্তারকারী সঙ্গীতশিল্পীদের একজন ভাবা হয়। তিনি জ্যাজ, বিবপ, কুল জ্যাজ, হার্ড বপ, মোডাল জ্যাজ ও জ্যাজ ফিউশন ধরনের সঙ্গীতের ব্যাপক উন্নতি সাধন করেন। তার সাথে একই গ্রুপে বাজাতেন এমন শিল্পীদের মধ্যেও অনেকেই পরবর্তীকালে খ্যাতি লাভ করেন। এদের মধ্যে জন কোল্ট্র্যান, ওয়েইন শর্টার, বিল ইভান্স, হার্বি হ্যানকক, চিক কোরিয়া, মার্কাস মিলার, ফিলি জো জোন্স, জিমি কোব এবং টনি উইলিয়ামস উল্লেখযোগ্য। মাইলস ডেভিস ২০০৬ সালে রক অ্যান্ড রোল হল অফ ফেমে স্থান করে নেন। তার সম্পর্কে বলা হয়েছে, “...জ্যাজ সঙ্গীত ইতিহাসের সবচেয়ে গুরুত্বপূর্ণ ব্যক্তিত্বদের (key figures) একজন”।
আর১৩৬এ১
আরএমসি ১৩৬এ১ (সাধারণ নাম আর১৩৬এ১) হলো আমাদের পরিচিত নক্ষত্রগুলোর মাঝে সবচেয়ে ভারী নক্ষত্র এবং উজ্জ্বলতা বিশিষ্ট নক্ষত্র, যার ভর প্রায় ৩১৫ M☉ (সৌরভর) এবং পৃথিবী থেকে প্রায় ৮.৯ মিলিয়ন L☉ (আলোকবর্ষ) দূরে অবস্থিত, একইসঙ্গে সর্বাধিক উত্তাপ বিশিষ্ট নক্ষত্রগুলোর মাঝে একটি, যার তাপমাত্রা প্রায় ৫৩,০০০ কেলভিনের কাছাকাছি।
সোনু কে টিটু কি সুইটি
সোনু কে টিটু কি সুইটি (অনুবাদ: সনুর টিটুর সুইটি) হল ২০১৮ সালে মুক্তিপ্রাপ্ত একটি ভারতীয় হিন্দি হাস্যরসাত্মক চলচ্চিত্র। ছবিটি পরিচালনা করেন লব রঞ্জন। লব রঞ্জন ভূষণ কুমার, কৃষণ কুমার ও অঙ্কুর গর্গের সঙ্গে ছবিটি প্রযোজনাও করেন। ছবির সহ-প্রযোজক ছিল লব ফিল্মস ও টি-সিরিজ। এই ছবিটি ছিল চতুর্থ ছবি যেখানে লব রঞ্জন প্রধান চরিত্রে অভিনেতা কার্তিক আর্যন ও অভিনেত্রী নুসরত ভরুচার সঙ্গে এবং তৃতীয় ছবি যেখানে তিনি সানি সিং ও ঈশিতা রাজ শর্মার সঙ্গে কাজ করেন। ২০১৮ সালের ২৩ ফেব্রুয়ারি ছবিটি প্রেক্ষাগৃহে মুক্তি পায়। ছবিটি সমালোচকদের থেকে মিশ্র প্রতিক্রিয়া পায়। তারা ছবিটির হাস্যরসের প্রশংসা করলেও, এটির নারীবিদ্বেষী আখ্যানবস্তুর বিরূপ সমালোচনা করেন। ছবিটি বাণিজ্যিকভাবে সাফল্য অর্জন করে।
কাহিনি-সারাংশ
ছবির শুরুতে দেখা যায়, টিটু (সানি সিং) বসে বসে কাঁদছে। তার প্রেমিকা পিহু তার সঙ্গে কথা বন্ধ করে দিয়েছে বলে সে চিন্তিত। তার সবচেয়ে কাছের বন্ধু সোনু (কার্তিক আর্যন) তাকে বলে যে, পিহু তার উপযুক্ত নয়। কারণ, টিটু খুব যত্নবান ছেলে এবং পিহু অত্যন্ত আধিপত্যপ্রবণ ও অবাধ্য। সোনু তাকে চরম হুঁশিয়ারি দিয়ে বলে, টিটুকে পিহু বা তার মধ্যে যে কোনও একজনকে বেছে নিতে হবে। টিটু নিজের বন্ধুকেই বেছে নেয়।
তাদের ছাড়াছাড়ির ছয় মাস পরে টিটুর পরিবারের লোকজন তাকে বলে যে একটি পরিবার টিটুর সঙ্গে তাদের মেয়ে সুইটির (নুসরত ভরুচা) সম্বন্ধ নিয়ে এসেছে। টিটু সুইটির সঙ্গে দেখা করতে রাজি হয়। দু’জনের মধ্যে সহজেই ভাব হয়ে যায়। সুইটি অত্যন্ত যত্নশীল, সংবেদনশীল ও চালাকচতুর। দেখে মনে হত, সে টিটুর ‘আদর্শ জীবনসঙ্গিনী’। ব্যাপারটা সোনুর কাছে সন্দেহজনক ঠেকে। যদিও সে টিটুর কাছে স্বীকার করে যে, সুইটিকে ভালো বলেই মনে হয়। কিন্তু এও বলে যে দু’জনের এখনই বিয়ে করা উচিত কিনা, তা সে এখনও ঠিক বলতে পারে না।
ক্রমবিকাশ
২০১৬ সালের ৬ ডিসেম্বর লব রঞ্জন তার অফিসিয়াল টুইটার অ্যাকাউন্টে ছবিটি নির্মাণের কথা ঘোষণা করেন। ওই বছর ১২ ডিসেম্বর ছবিটির শ্যুটিং শুরু হয়। ২০১৭ সালের ১৬ জুন কার্তিক আর্যন, নুসরত ভরুচা ও সানি সিং একটি ইউটিউব ভিডিও-র মাধ্যমে ছবির নামটি আনুষ্ঠানিকভাবে ঘোষণা করেন। ওই বছর ২০ ডিসেম্বর ছবিটির অফিসিয়াল ট্রেলার প্রকাশিত হয়।
“বলা হয়, ভারতে বিয়ে হয় দু’টি পরিবারের মধ্যে। কিন্তু শহরে বন্ধুরা নতুন পরিবারে পরিণত হয়। তাই বিয়ে করতে হলে, তোমার বন্ধুর তোমার নতুন জীবনসঙ্গীকে এবং তার জীবনসঙ্গীকে তোমার পছন্দ হওয়া খুব দরকারি। এটা একটা মোচড়-সহ শাশুড়ি-বউ[-জাতীয় কাহিনি]।”
চলচ্চিত্রায়ণ
ছবিটির চিত্রায়ণ হয়েছিল দিল্লি, গাজিয়াবাদ, নইডা, মুম্বই, ঋষিকেশ ও জর্জিয়ায়। গাজিয়াবাদের শ্যুটিং হয় রাজনগর সেক্টর ফাইভের সিএ ঋষি কাপুরের বাড়িতে। এছাড়া কিছু অংশের শ্যুটিং হয় গুরুগ্রামের ডিএলএফ সাইবারহাবে। কয়েকটি দৃশ্যের শ্যুটিং হয় নইডার মহগান মডার্ন ও মহগান মারভেলায়।
সংগীত
ছবিটিতে সুরারোপ করেন রোচক কোহলি, ইয়ো ইয়ো হানি সিং, অমাল মল্লিক, গুরু রন্ধওয়া, জ্যাক নাইট, সৌরভ-বৈভব ও রজত নাগপাল। গান রচনা করেন কুমার, ইয়ো ইয়ো হানি সিং, স্বপ্নিল তিওয়ারি, জ্যাক নাইট, গুরু রন্ধওয়া, সিংস্তা ও ওয়ে শেরা। নেপথ্য সংগীত রচনা করেন হিতেশ সোনিক। প্রথম গান দিল চোরি ছিল হংস রাজ হংসের গান দিল চোরি সদা হো গয়া-র পুনঃনির্মাণ। এই গানের ভিডিওটি ২০১৭ সালের ২৬ ডিসেম্বর ইউটিউবে প্রকাশিত হয়। দুই বছর অসুস্থতার পর এই গানটির মাধ্যমে ইয়ো ইয়ো হানি সিং আবার গান রেকর্ড শুরু করেন। অরিজিৎ সিং, প্রকৃতি ককর ও অমাল মল্লিকের গাওয়া দ্বিতীয় গান সুবাহ্‌ সুবাহ্‌ প্রকাশিত হয় ২০১৮ সালের ৩ জানুয়ারি। তৃতীয় গান ছোটে ছোটে পেগ হংস রাজ হংসের গান দিল টোটে টোটে হো গয়া-র পুনঃনির্মাণ। এটি গেয়েছেন ইয়ো ইয়ো হানি সিং, নেহা কক্কর ও নবরাজ হংস। গানটি প্রকাশিত হয় ২০১৮ সালের ১৮ জানুয়ারি।
বক্স অফিস
সোনু কে টিটু কি সুইটি ২০১৮ সালের সর্বাধিক লাভজনক ছবিগুলির অন্যতম। যেখানে এই ছবিটির নির্মাণ ব্যয় ছিল ৩০ কোটি টাকা, সেখানে ছবিটি থেকে মোট আয় হয় ১৪৮.৭১ কোটি টাকা।
কৃষি প্রশিক্ষণ ইনস্টিটিউট, ঢাকা
কৃষি প্রশিক্ষণ ইনস্টিটিউট, ঢাকা বাংলাদেশের কারিগরি শিক্ষা বোর্ড আওতাধীন একটি শীর্ষস্থানীয় ও ঐতিহ্যবাহী শিক্ষাপ্রতিষ্ঠান। এটি ঢাকা শহরের প্রাণকেন্দ্রে অবস্থিত।
ইতিহাস
১৯৫৪ সালে ঢাকার শেরে বাংলা নগর এলাকায় ৩.১২ হেক্টর জমিতে এই ইনস্টিটিউটের নির্মাণ কাজ শুরু হয়।
ছাত্র ও ছাত্রীবাস
ছাত্রীদের আবাসনের জন্য কৃষি প্রশিক্ষণ ইনস্টিটিউট, ঢাকায় তিন তলা বিশিষ্ট একটি অত্যাধুনিক ছাত্রীনিবাস রয়েছে। ছাত্রীনিবাসটিতে একটি কমন রুম, একটি ডাইনিং রুম, অফিস কক্ষ ও ছাত্রীদের আবাসনের জন্য প্রয়োজনীয় সংখ্যক কক্ষ রয়েছে। ছাত্রীনিবাসের অভ্যন্তরে একটি খেলার মাঠ রয়েছে। ছাত্রীনিবাসটিতে বর্তমানে ৮০ জন ছাত্রীর আবাসন সুবিধা রয়েছে। ছাত্রীদের নিরাপত্তার জন্য ছাত্রীনিবাসে সার্বক্ষণিক নিচ্ছিদ্র নিরাপত্তা ব্যবস্থা রয়েছে। মেধা ও প্রাপ্যতার ভিত্তিতে ছাত্রীদের মধ্যে আবাসনের জন্য ছাত্রীনিবাসের আসন বরাদ্দ করা হয়ে থাকে।
রাঙ্গুনিয়া সরকারি কলেজ
রাঙ্গুনিয়া কলেজ (ই.আই.আই.এন: ১০৪৮৪৪, কলেজ কোড: ২১০০৪৩০১) বাংলাদেশের চট্টগ্রাম জেলার রাঙ্গুনিয়া উপজেলার একটি সরকারী কলেজ। এটি ১৯৬৩ সালে প্রতিষ্ঠিত হয়েছিল।
সহ - পাঠক্রম সংক্রান্ত কার্যক্রম
এর মধ্যে রয়েছে:
শেখ হাসিনা আন্তর্জাতিক ক্রিকেট স্টেডিয়াম, মানিকগঞ্জ
শেখ হাসিনা আন্তর্জাতিক ক্রিকেট স্টেডিয়াম বাংলাদেশের মানিকগঞ্জে নির্মিতব্য একটি ক্রিকেট স্টেডিয়াম। ২০১৫ স্টেডিয়ামটি নির্মাণের ঘোষণা আসে, এবং ২০২২ সালে এটির নির্মাণ সম্ভাব্যতা যাচাই শুরু হয়। বাংলাদেশের বেশিরভাগ স্টেডিয়ামের মত, এটিও জাতীয় ক্রীড়া পরিষদ নিয়ন্ত্রিত ক্রীড়াস্থাপনা। নির্মিত হলে শহীদ মিরাজ-তপন স্টেডিয়ামের পর, এটি জেলার দ্বিতীয় এবং বাংলাদেশের একাদশ আন্তর্জাতিক এই ক্রিকেট স্টেডিয়াম হবে।
সম্ভাব্যতা যাচাই
২০১৫ সালে আয়োজিত আইসিসি ক্রিকেট বিশ্বকাপের পর, ও পরবর্তীতে ২০১৮ সালে পদ্মার পাড়ে একটি আন্তর্জাতিক মানের ক্রিকেট স্টেডিয়াম নির্মাণের ঘোষণা দেয়া হয়। ২০২২ সালের ৩ মার্চ, মানিকগঞ্জ স্টেডিয়াম শিরোনামে মাঠ নির্মাণের সম্ভাব্যতা যাচাইয়ে ভিস্তারা ও বসত জেভি প্রতিষ্ঠানের সাথে চুক্তির মাধ্যমে জাতীয় ক্রীড়া পরিষদ প্রকল্পের কাজ শুরু করে। এটির নির্মাণ সম্ভাব্যতা যাচাইয়ে ৪ কোটি সহ মোট প্রাক্কালিত ব্যয় ধরা হয় ৫২০ কোটি টাকা।
অবস্থান ও আয়তন
স্টেডিয়ামটির সম্ভাব্য অবস্থান পদ্মা নদীর তীরে মানিকগঞ্জ জেলার শিবালয় উপজেলার পাটুরিয়া ফেরিঘাট এলাকায় ডান দিকে পদ্মা রিভারভিউ রিসোর্টের পেছনে। এটির আয়তন ২৫ দশমিক ৯৬ একর।
ক্লারা (ম্যাগাজিন)
ক্লারা, ফ্রান্সের প্যারিসে অবস্থিত একটি ফরাসি ভাষার নারীবাদী ম্যাগাজিন। ম্যাগাজিনটি ১৯৮৭ সালে চালু হয়েছিল আরেকটি নারীবাদী ম্যাগাজিন, ফেমেস ফ্রাঙ্কাইসিসের উত্তরসূরি হিসেবে।
গ্রেস মেং
প্রথমিক জীবন
গ্রেস মেং ১ অক্টোবর, ১৯৭৫ নিউইয়র্কের কুইন্সে জন্মগ্রহণ করেছিলেন এবং তিনি বেইডস এবং ফ্লাশিং এ বেড়ে ওঠেন। তিনি তাইওয়ান বংশোদ্ভূত, তিনি সংসদ সদস্য জিমি মেনগ এবং শিয়াও-মেই মেনগের মেয়ে। তিনি কিশোর বয়সে নাথানিয়েল হাথর্ন মিডল স্কুল এবং স্টুয়েভাসেন্ট উচ্চ বিদ্যালয়ে পড়াশোনা করেছিলেন। তিনি মিশিগান বিশ্ববিদ্যালয় থেকে বিএ ডিগ্রি এবং যিশিভা বিশ্ববিদ্যালয়ের বেনজমিন এন কার্ডোজো স্কুল অফ ল থেকে জুরিস ডাক্তার অর্জন করেছেন। তার প্রাথমিক গুরুদের মধ্যে একজন ছিলেন কুইন চাইনিজ উইমেন অ্যাসোসিয়েশনের প্রতিষ্ঠাতা সুসান উ রথবোন (১৯২২-২০১।)।
নির্বাচন
মেনজের পিতা জিমি মেনগ ২০০৪ সালে নিউইয়র্কের ২২ তম বিধানসভা জেলা থেকে নির্বাচিত হয়েছিলেন এবং নিউইয়র্ক রাজ্যের ইতিহাসে আইনসভায় নির্বাচিত প্রথম এশীয় আমেরিকান হয়েছিলেন। পরে এফবিআইয়ের স্টিং তদন্তের সময় বার্তা জালিয়াতির জন্য তাকে গ্রেপ্তার করা হয়েছিল। জিমি মেনগ এক মেয়াদের দায়িত্ব পালন করেছিলেন এবং ২০০৬ সালে পুনরায় নির্বাচন করার সিদ্ধান্ত নিয়েছিলেন। গ্রেস মেং তার বাবার উত্তরাধিকার সূত্রে এসেম্বলি জন্য দৌড়েছিলেন, কিন্তু ডেমোক্র্যাট এলেন ইয়ং তার আবাসের অবস্থানকে চ্যালেঞ্জ জানালে ব্যালট থেকে তাকে সরিয়ে নেওয়া হয়। পরবর্তীকালে, তার জেলা আবাস সংক্রান্ত সমস্যাগুলি সমাধান করা হয়েছিল। ২০০৭ সালের জানুয়ারিতে এলেন ইয়ং থেকে জিমি মেংয়ের দায়িত্ব গ্রহণ করেন। পরে জিমি মেনগ ঘুষের প্রকল্পের সাথে জালিয়াতির অভিযোগে দোষ স্বীকার করে।
মেনগ ২০০৮ সালে আবার ইয়ংকে চ্যালেঞ্জ জানালেন। সেপ্টেম্বর 9, ২০০৮-তে, তিনি ডেমোক্র্যাটিক প্রাথমিকে ইয়ংক কে ৫৯% -৪১% পরাজিত করে ছিলেন। ২০০৮ সালের নভেম্বরের নির্বাচনে তিনি আবার ইয়াংকে পরাজিত করে, ইন্ডিপেন্ডেন্স পার্টির মনোনীত প্রার্থী হিসাবে ৮৮% -১২% জয়ী হয়েছিলেন। ২০১০ সালে বিনা প্রতিদ্বন্দ্বিতায় তিনি দ্বিতীয় মেয়াদে পুনর্নির্বাচনে জয়ী হয়েছেন।
অধিকার
মেং ২০০৯ সালের বিপরীত বন্ধক আইনের লেখক ছিলেন যে বিপরীত বন্ধক থেকে প্রাপ্ত আয়কে আয় হিসাবে বিবেচনা করা থেকে নিষিদ্ধ করেছিল, যাতে প্রবীণ নাগরিকরা তাদের আংশিক সম্পত্তি কর ছাড় পেতে পারেন। তার আরও সাতটি আইন, আইনে স্বাক্ষরিত হয়েছিল।
২০১২ নির্বাচন
২০১২ সালের জুনে, নিউইয়র্কের ৬ষ্ঠ কংগ্রেসনাল জেলা নির্বাচনের প্রাথমিক নির্বাচনে মেনগের সহযোগী সংসদ সদস্য ররি ল্যানকম্যান এবং নিউইয়র্ক সিটি কাউন্সিলের সদস্য এলিজাবেথ ক্রোলির মুখোমুখি হন এবং জিতেছিলেন। তিনি কুইন্স কাউন্টি ডেমোক্র্যাটিক পার্টির অনুমোদন পেয়েছেন। ৬ নভেম্বর, ২০১২-তে, মেনগ নিউইয়র্ক সিটি কাউন্সিলের রিপাবলিকান সদস্য ড্যান হ্যালোরানের বিপক্ষে নিউইয়র্ক কংগ্রেসনাল জেলা ৬ এর দৌড়ে জয়ী হয়েছিলেন, তিনি প্রথম এশিয়ান আমেরিকানকে যে নিউ ইয়র্ক থেকে কংগ্রেসে নির্বাচিত করেছিলেন।
দাবি সমূহ
থাম্ব|২০১৩ সালের মার্চ মাসে একটি সমাবেশে বক্তৃতা করছেন মেনগ মেং উদ্বোধন করা হয়েছিল ৩ জানুয়ারী, ২০১৩। মেনপ দ্বিপক্ষীয় ফ্রেশম্যান ককাস গঠনে সহায়তা করেছিলেন এবং বলেছিলেন যে "আমেরিকান জনগণ কিছু না পেয়েই একে অপরকে দোষারোপ করতে করতে অসুস্থ এবং ক্লান্ত।"
১০ ফেব্রুয়ারি, ২০১৪-এ, মেনগ ১৯৮৯ সালের আন্তর্জাতিক ধর্মীয় স্বাধীনতা আইন সংশোধন করার জন্য বিলটি উত্থাপন করেছিলেন, যাতে ধর্মীয় স্বাধীনতার অধিকার (এইচআর ৪০২৮; ১১৩তম কংগ্রেস) লঙ্ঘনের বিভিন্ন ধরনের মধ্যে কবরস্থানের অপমানকে অন্তর্ভুক্ত করা হয়েছিল। বিল তথ্যও সংশোধন করে ১৯৯৮ সালের আন্তর্জাতিক ধর্মীয় স্বাধীনতা আইনের অন্তর্ভুক্ত করে অপবিত্রতা এর কবরস্থান করার অধিকার বিভিন্ন লঙ্ঘনের মধ্যে ধর্মীয় স্বাধীনতা অন্তর্ভুক্ত করেন । মেনগ বলেছিলেন যে "এই আইন কবরস্থানের অবমাননার বিরুদ্ধে আমাদের লড়াইয়ে একটি নতুন এবং গুরুত্বপূর্ণ হাতিয়ার হবে" কারণ এটি "কবরস্থানের ধর্মীয়-অনুপ্রাণিত ভাঙচুরের বিরুদ্ধে লড়াই করবে এবং ভূদস্যুদের কবরস্থানে স্থাপত্যনির্মাণ করা থেকে বিরত করবে, এমন জায়গাগুলিতে যেখানে একটি নতুন এবং উদীয়মান হুমকি রয়েছে। দাফনের জায়গাগুলি রক্ষার জন্য কোনও ইহুদি সম্প্রদায় নেই। "
২০১৫ সালে, মেনগ ইরান পারমাণবিক চুক্তি, প্রেসিডেন্ট বারাক ওবামা এবং সেক্রেটারি অফ স্টেট জন জন কেরির সমর্থিত যৌথ বিস্তৃত পরিকল্পনা সম্পর্কিত তীব্র বিরোধিতা করেছিলেন।
২০১৭ সালে, মেনগ তার প্রতিবাদে ডোনাল্ড ট্রাম্পের উদ্বোধন বর্জন করেছিলেন। মেং আটলান্টায় ফেব্রুয়ারি ২০১৭ সালে ডেমোক্র্যাটিক ন্যাশনাল কমিটির (ডিএনসি) ভাইস চেয়ারম্যান হন।
জুলাই ২০১৯ এ, তিনি স্বল্প-আয়ের এবং সংখ্যালঘু শিক্ষার্থীদের জন্য সহায়তা পরিষেবাগুলি বিকাশ এবং প্রয়োগের জন্য প্রয়োজনীয় তহবিলের জন্য অন-রিসোর্সড পাবলিক কমিউনিটি কলেজগুলিতে স্নাতক হার উন্নত করতে কমিউনিটি কলেজ ছাত্র সাফল্য আইন পুনরায় চালু করেছিলেন। এটি সহযোগী প্রোগ্রামগুলিতে সুনি এক্সিলারেটেড স্টাডির দেশব্যাপী সাফল্যের প্রতিফলন ঘটায় যা শিক্ষার্থীদের বিভিন্ন আর্থিক, একাডেমিক এবং ব্যক্তিগত সহায়তার অফার করে ৩ বছরের মধ্যে সহযোগী ডিগ্রি অর্জন করতে সহায়তা করে। প্রোগ্রামটি অংশগ্রহণকারীদের স্নাতক হার দ্বিগুণ করতে দেখা গেছে।
কমিটির দায়িত্ব
থাম্ব|মেনগ নির্বাচনী সদস্যদের সাথে বৈঠক করেন মেনগ যুক্তরাষ্ট্রে হাউস কমিটি অব অ্যাপলিকেশনস, হাউস অ্যাপ্লিকেশনস সাবকমিটি অন কমার্স, জাস্টিস, সায়েন্স, এবং সম্পর্কিত এজেন্সি এবং রাজ্য, বৈদেশিক অপারেশনস এবং সম্পর্কিত প্রোগ্রামগুলির উপর হাউস অ্যাপ্লিকেশন সাবকমিটির দায়িত্ব পালন করেন।
ব্যক্তিগত জীবন
মেং জুন ২০০৫ সালে কোরিয়ান বংশোদ্ভূত ডেন্টিস্ট ওয়েন কে এর সাথে বিয়ে বন্ধনে আবদ্ধ হয়েছিলেন। এই দম্পতি তাদের দুই ছেলে, টাইলার এবং ব্র্যান্ডনকে নিয়ে কুইন্সে বাস করেন।
২০১৩ সালের নভেম্বরে, ওয়াশিংটন, ডিসির পূর্ব মার্কেট অঞ্চলে একটি পার্স ছিনতাইকারী মেনগকে ছিনতাই ও আক্রমণ করেছিল তিনি তার মাথা, বাম হাঁটু, হাত এবং মুখের আঘাতের শিকার হয়েছিলেন এবং তাকে জর্জ ওয়াশিংটন বিশ্ববিদ্যালয় হাসপাতালে চিকিৎসা দেওয়া হয়েছিল। আক্রমণকারী তার কালো গুচি টোট ব্যাগটি চুরি করেছিল।
চ্যাট (ম্যাগাজিন)
চ্যাট হল একটি ব্রিটিশ সাপ্তাহিক মহিলাদের ম্যাগাজিন, যা ফিউচার পিএলসি-এর মাধ্যমে প্রকাশিত হয়।
ইসরাইল-পাকিস্তান সম্পর্ক
"ইসরাইল-পাকিস্তান সম্পর্ক" ইসলামিক রিপাব্লিক অফ পাকিস্তান ও ইসরাইল রাষ্ট্রের মধ্যকার দ্বিপাক্ষিক সম্পর্কগুলিকে নির্দেশ করে, যেটা সোভিয়েত-আফগান যুদ্ধের সময় থেকে কিছুটা পরিবর্তিত হয়ে পরস্পরকে অস্বীকৃতি দেয়ার পরিবর্তে নিবিড় সহযোগিতায় রুপলাভ করেছে। দুটি দেশই ব্রিটিশদের কাছ থেকে কিছু আদর্শগত মতবাদের উপর ভিত্তিকরে স্বাধীনতা লাভ করে। যদিও তাদের মধ্যে কোন কূটনৈতিক বন্ধন নেই, কারণ মুসলিম অধ্যুষিত পাকিস্তান ইসরাইলকে কখনো রাষ্ট্র হিসাবে স্বীকার করে নি। তবুও উভয় দেশ ইস্তাম্বুলে অবস্থিত নিজেদের দুতাবাসের মাধ্যমে পারস্পরিক মদ্ধস্ততা ও তথ্য আদান-প্রদান করে থাকে। উইকিলিক্স দাবী করে যে, ২০১০ পাকিস্তান গোপনে কিছু জঙ্গিসংক্রান্ত তথ্য ইসরাইলে সরবরাহ করেছিল। বহিঃবিশ্বের কাছে ইসরাইল ও পাকিস্তান পরস্পর শত্রু দেশ হিসাবে পরিচিত।
ইতিহাস
থাম্ব|পাকিস্তানি পাসপোর্টধারীদের ইসরাইলে প্রবেশ করতে নিষেধ করা হয়। দুই দেশের মধ্যে দ্বিপাক্ষিক বন্ধন গঠনের প্রাথমিক উদ্যোগ গৃহীত হয় ১৯৪৭ সালে, যখন ইসরাইলের প্রথম প্রধানমন্ত্রী ডেভিড বেনগারিন পাকিস্তানের প্রতিস্থতা মোহাম্মাদ আলি জিন্নাকে একটি তারবার্তা প্রেরণ করেন, কিন্তু জিন্না কোন প্রকার সাড়া দেয়া থেকে বিরত থাকেন। ১৯৪৯ সাল পর্যন্ত ইসরাইলের কর্তাব্যক্তিরা বিশ্বাস করতেন যে করাচীর সাথে কূটনৈতিক সম্পর্ক নির্মাণ করা সম্ভব, অন্তত দ্বিপাক্ষিক বাণিজ্য সম্পর্ক। ১৯৫০ এর প্রথম দিকে লন্ডনের পাকিস্তান দূতাবাস ও ইহুদী-ইসরাইলের প্রতিনিধিদের মধ্যে বৈঠক হয়। ভারত কিছু আফগান ইহুদীদের ইসরাইলে প্রত্ত্যাবাসনের জন্য পাকিস্থানের মাটি ব্যবহারের করার অনুমতি চায়। পাকিস্তান অস্বীকৃতি জানালে ইহুদীরা ইরানের মাটি ব্যবহার করে।
১৯৫২ সালে পাকিস্তানের তৎকালীন পররাষ্ট্রমন্ত্রী স্যার জাররুল্লাহ খান ইসরাইলের ব্যাপারে দেশটির বৈরিনীতি প্রয়নন করেন এবং আরব জাতীয়তাবাদের গড়ার দিকে জোড় দেন। এভাবেই আরব বিশ্বের সাথে পাকিস্তানের নিবিড় সুসম্পর্ক গড়ে ওঠে।
ইসরাইলের প্রতি পাকিস্তানের মনোভব
ইসরাইলের তথাকথিত স্বাধীনতা যুদ্ধ চলাকালীন ওয়াশিংটনের ইসরাইলের দূতাবাসকে এইমর্মে অবহিত করা হয় যে, পাকিস্তান মধ্যপ্রাচ্যে সৈন্য প্রেরণ করতে যাচ্ছে। আরও বলা হয় যে, দেশটি আরবদের জন্য চেকশ্লোভাকিয়া থেকে ২৫০০০০ রাইফেল ও মিসরীয় বাহিনীর জন্য ইতালি থেকে ৩ টি প্লেন ক্রয় করবে।
পাকিস্তানের বিমান বাহিনী ১৯৬৭ সালের "৬ দিনের যুদ্ধ" ও ১৯৭৩ সালের "ইওম কাপোর যুদ্ধে" সরাসরি অংশগ্রহণ করে। ১৯৭৩ সালে পাকিস্তান ও পিএলও এক সমঝোতায় আসে যার ফলে পিএলওর অফিসাররা পাকিস্তানের মিলিটারি স্কুলগুলোতে প্রশিক্ষণ গ্রহণ করতে পারবে। ১৯৮২ সালের লেবানন যুদ্ধের সময় পাকিস্তানের স্বেচ্ছাসেবী সৈনিকরা অংশগ্রহণ করে এবং বৈরুত অবরোধের সময় ৫০ জনকে আটক করা হয়।
ফরাসী প্রবীণ সাংবাদিক বার্নার্ড হেনরি লেভি টাইম সাময়িকীতে অভিযোগ করেন যে, ডেনিয়াল পার্ল নামক এক মার্কিন-ইসরাইলি সাংবাদিক আল কায়েদার ব্যাপারে তথ্য সংগ্রহ করতে গেলে তাকে ইসরাইলে চর সন্দেহে পাকিস্তানি গোয়েন্দারা আটক করে এবং হত্যা করে ( যদিও লেভি কোন নির্ভরযোগ্য প্রমাণ দিতে পারেন নি )। বিবিসি ও টাইমের অন্য একটি প্রতিবেদনে বলা হয় যে পার্লকে সাংবাদিক বেশধারী মোসাদের চর সন্দেহে আটক করে শিরশ্ছেদ করে হত্যা করা হয়।
এই ঘটনার পরে পাকিস্তানের ধর্মীয় রাজনৈতিক দল ও চরমপন্থি সংগঠন যেমন জামাত-ই-ইসলাম, জামিয়াত উলামাহ-ই-ইসলাম ও লস্করে তয়েবা পৃথক বিবৃতিতে ইসরাইলের সাথে সকল সম্পর্কের বিরধিতা করে এবং ইসরাইলকে ইসলাম ও পাকিস্তানের শত্রু ঘোষণা দেয়।
পাকিস্তানি পাসপোর্টে এই মর্মে উল্লেখ আছে যে, "এই পাসপোর্ট ইসরাইল ব্যতীত পৃথিবীর সকল দেশের জন্য প্রযোজ্য।"
পাকিস্তানের প্রতি ইসরাইলের মনোভব
বলা হয় যে, ১৯৮০ এর দিকে ভারতের সহযোগিতা সহ বা ছাড়া ইসরাইল পাকিস্তানের বোমার মজুদের উপর সম্ভাব্য আক্রমণের পরিকল্পনা করে। ১৯৮১ সালে ইরাকি পারমাণবিক চুল্লীতে আক্রমণের পড় ইসরাইল ভারতের সহযোগিতা নিয়ে পাকিস্তানের কাহুতা পারমাণবিক স্থাপনার উপর অনুরূপ আক্রমণের পরিকল্পনা করে। স্যাটেলাইট চিত্র ও গোয়েন্দা তথ্য ব্যবহার করে এই আক্রমণের পরিকল্পনা করা হয় যেখানে এফ-১৫ ও এফ-১৬ বিমান দ্বারা উসকানিমূলক আক্রমণ রচিত হবে।
"দি এশিয়ান এজ" এর সাংবাদিক আদ্রেয়ান লেভি ও ক্যাথরিন স্কট ক্লার্কের বই "Deception: Pakistan, the US and the Global Weapons Conspiracy" এ বলা হয় যে ইসরাইল ১৯৮০ এর মধ্য ভাগে গুজরাটের জামনগর বিমান ঘাঁটি ব্যবহার করে কাহুতা নিউক্লিয়ার স্থাপনায় হামলা চালাতে চেয়েছিল। আরও বলা হয় যে, ভারতের তৎকালীন প্রধানমন্ত্রী ইন্দিরা গান্ধী নিজেদের সীমানার খুব কাছে তিনটি দেশের এমন সম্ভাব্য পারমাণবিক বিপর্যয়ের আশংকায় পরিকল্পনাটি রদ করে দেন।
যুবায়ের আলী যাঈ
যুবায়ের আলী যাঈ একজন প্রচারক, ধর্মতত্ত্ববিদ, ইসলামী পণ্ডিত, মুহাদ্দিস এবং পাকিস্তানের প্রাক্তন বণিক সামুদ্রিক ছিলেন।
জীবনী
তিনি ১৯৫৭ সালে পাঞ্জাব এর এটক জেলার কাছাকাছি পীরদাদ গ্রামে  জন্ম গ্রহণ করেন।
১৯৮২ সালে তিনি বিয়ে করেন এবং তার ৩ ছেলে (তাহির, আবদুল্লাহ সাকিব ও মুয়াজ) এবং চার কন্যা ছিলেন। তিনি ছিলেন বহুভাষা (বহু ভাষায় কথা বলতে সক্ষম); স্নাতকোত্তর অধ্যয়ন থেকে তাঁর মূল ভাষা হিন্দকো ভাষা এবং আরবি ভাষা ছাড়াও তিনি ইংরেজি, উর্দু, পশতু এবং গ্রীক ভাষাতেও সাবলীল ছিলেন এবং ফার্সি পড়তে ও বুঝতে পারতেন।
শিক্ষা
হাফিজ যুবায়ের আলী যাঈ স্নাতক ডিগ্রি অর্জন করেছেন এবং পরবর্তীতে দুটি স্নাতকোত্তর ডিগ্রি অর্জন করেছেন, একটি ১৯৮৩ সালে ইসলামী পড়াশোনা এবং অন্যটি ১৯৯৪ সালে লাহোরের পাঞ্জাব বিশ্ববিদ্যালয় থেকে আরবি ভাষায় পাস করেন। অতিরিক্ত হিসাবে, তিনি ফয়সালাবাদের সালাফি বিশ্ববিদ্যালয় থেকে চতুর্থবার স্নাতক ডিগ্রি অর্জন করেছেন।
সম্পাদনা ও প্রকাশনা
হাফিজ যুবায়ের আলী যাঈ ছিলেন তার প্রাক্তন শিক্ষক রাশিদির মতো একজন গ্রন্থাকারিক ছিলেন। তিনি হাজরোতে কিছু খ্যাতির একটি ব্যক্তিগত গ্রন্থাগার সংগ্রহ করেছিলেন, যেখানে তিনি তাঁর বেশিরভাগ সময় অতিবাহিত করেছিলেন।
লেখনী
তার বইয়ের তালিকা (প্রকাশিত):
মৃত্যু
হাফিজ জুবায়ের আলিজাই ১৯ সেপ্টেম্বর, ২০১৩ এ পক্ষাঘাতের আক্রমণে আক্রান্ত হয়েছিল। প্রায় দুই মাস ধরে শিফা আন্তর্জাতিক হাসপাতাল ইসলামাবাদে ভর্তি হওয়ার পর, রবিবার ১০ নভেম্বর ২০১৩ সকাল সাড়ে সাতটায় তিনি বেনজির ভুট্টো হাসপাতালে রাওয়ালপিন্ডিতে মারা যান।
সোনালী বানর
সোনালী বানর (Golden langur Trachypithecus geei) হচ্ছে একটি আদিম জগতের বানর যা পশ্চিম আসাম, ভারতবর্ষের কিছু অংশ, ভুটানের কালো পর্ব্বতের পাদদেশের আশপাশে দেখতে পাওয়া যায়। এটা ভারতের সবথেকে একটা বিপন্ন প্রজাতি। হিমালয়ের অধিবাসীদের দ্বারা পবিত্র মনে করা, সোনালী বানর সর্বপ্রথম একজন পরিবেশ বিজ্ঞানী এডওয়ার্ড প্রিটচারডের মাধ্যমে ১৯৫০ সালে পশ্চিমা বিশ্বের নিজরে আসে। ভুটানের কিছু অংশে, এই প্রাণীটি মুখপোড়া হনুমান T. pileatus এর সাথে সংকরায়িত হয়েছে।
আবিষ্কার
thumb|left|350px|সোনালী বানর (আসাম, ২০০৬)
শ্রেণীবিভাজন
সোনালী বানরের দুটা উপ-প্রজাতি পাওয়া যায় :-
দৈহিক বিবরণ
একটি প্রাপ্ত বয়স্ক সোনালী বানরের দেহের বর্ণ সোণালী; ধার এবং বুকের রং কালচে বর্ণের; এদের অপ্রাপ্ত বয়স্ক এবং নারী সোনালী বানরের দেহের বর্ণ হালকা, রূপালি সাদা থেকে ধূসর বর্ণের হয়ে থাকে। সোনালী বানরের মুখের রং কালো এবং একটি দীর্ঘ লেজ যার দৈর্ঘ্য প্রায় পর্যন্ত হয়ে থাকে।
বিস্তৃতি
সোনালী বানরের বিস্তৃত অঞ্চল খুবই সীমিত৷ ভারতের দক্ষিণে ব্রহ্মপুত্র নদের প্রায় ৬০ বর্গ মাইল জুড়ে, পূর্বে মানাহ নদী, পশ্চিমে সোনকোষ নদী, আসামের সবত্র এবং উত্তরে ভুটান এর কালো পর্বত, এবং গৌণ অঞ্চল, ত্রিপুরা রাজ্যের দক্ষিণ-দক্ষিণপূর্বাঞ্চলের ২০০ মাইল পর্যন্ত অল্প পরিমাণে এই প্রাণীটির বিচরণস্হল।
আন্না (ম্যাগাজিন)
আন্না ইতালির মিলানে অবস্থিত একটি সাপ্তাহিক ইতালীয় মহিলাদের ফ্যাশন ম্যাগাজিন ছিল। এটি ১৯৮৪ এবং ২০১৩ সাল পর্যন্ত প্রচলিত ছিল।
আমোস আদানি
আমোস আদানি (, Amos Adani; জন্ম: ২ এপ্রিল ১৯৪৬) হলেন একজন ইতালীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় বোলোনিয়ার হয়ে একজন গোলরক্ষক হিসেবে খেলেছেন।
দলগতভাবে, ঘরোয়া ফুটবলে, আদানি সর্বমোট ২টি শিরোপা জয়লাভ করেছেন, যার উভয়েই কোপ্পা ইতালিয়ানা শিরোপা।
লেক পাওয়েল ক্রনিকল
লেক পাওয়েল ক্রনিকল মার্কিন যুক্তরাষ্ট্রের অ্যারিজোনার পেজের একটি সাপ্তাহিক সংবাদপত্র।     এটি ২০০৫ সাল থেকে নিউজ মিডিয়া কর্পোরেশনের মালিকানাধীন।
বিজ্ঞান ও প্রযুক্তিতে শান্তি স্বরূপ ভটনাগর পুরস্কার
বিজ্ঞান ও প্রযুক্তিবিষয়ক শান্তি স্বরূপ ভাটনগর পুরস্কার ( এসএসবি ) ভারতে একটি বিজ্ঞান পুরস্কার, যা বিজ্ঞান ও শিল্প গবেষণা পরিষদ (সিএসআইআর) দ্বারা জীববিজ্ঞান, রসায়ন, পরিবেশ বিজ্ঞান, প্রকৌশল গণিত, ওষুধ এবং পদার্থবিজ্ঞান সংক্রান্ত উল্লেখযোগ্য এবং অসামান্য গবেষণা, প্রয়োগ বা মৌলিক বিজ্ঞানের জন্য প্রতিবছর দেওয়া হয়। পুরস্কার বিজ্ঞান ও প্রযুক্তিতে অসামান্য ভারতীয় কাজকে (সিএসআইআর পুরস্কার কমিটির মতামত অনুসারে) স্বীকৃতি দেয়। এটি ভারতের বহু বিজ্ঞানের সর্বাধিক সম্মানজনক পুরস্কার। এই পুরস্কারটির নামকরণ করা হয়েছে বৈজ্ঞানিক ও শিল্প গবেষণা পরিষদের প্রতিষ্ঠাতা পরিচালক, শান্তি স্বরূপ ভটনাগর মহাশয়ের নামে। এটি পুরস্কার  সর্বপ্রথম ১৯৫৮ সালে প্রদান করা হয়।
৪৫ বছর বয়স পর্যন্ত বিজ্ঞান ও প্রযুক্তির যে কোনও ক্ষেত্রে গবেষণায় নিযুক্ত ভারতের যে কোনও নাগরিক পুরস্কারের জন্য যোগ্য। পুরস্কারটি পুরস্কার প্রদানের বছরের পূর্ববর্তী পাঁচ বছরের সময় ভারতে করা কাজের অবদানের ভিত্তিতে প্রদান করা হয়। পুরস্কারে একটি কৃতিত্বের স্বীকৃতিস্বরূপ মানপত্র, একটি ফলক এবং নগদ অর্থ inr  টাকা প্রদান করা হয়। এছাড়াও, প্রাপকরাও ৬৫ বছর বয়স পর্যন্ত প্রতি মাসে ১৫,০০০ টাকা পেয়ে থাকেন।
মনোনয়ন এবং নির্বাচন
প্রার্থীদের নাম প্রস্তাব করা হয় সিএসআইআর-এর পরিচালনা কমিটির সদস্য, বিশ্ববিদ্যালয় বা জাতীয় গুরুত্বের ইনস্টিটিউটের উপাচার্য এবং বিজ্ঞানের বিভিন্ন অনুষদের ডিন এবং প্রাক্তন পুরস্কারদাতাদের দ্বারা। প্রতিবছর গঠিত উপদেষ্টা কমিটি দ্বারা নির্বাচন করা হয় এবং প্রয়োজনীয়ভাবে সংশ্লিষ্ট শাখায় কমপক্ষে একজন প্রাক্তন ভাটনগর পুরস্কার প্রাপ্ত সহ কমপক্ষে ছয় বিশেষজ্ঞ অন্তর্ভুক্ত থাকে। সদস্যদের নির্বাচনের জন্য  কমপক্ষে ২/৩ চুক্তি প্রয়োজন। যদি সমান যোগ্যতার কারণে দুই প্রার্থীকে একই ক্ষেত্রে সর্বসম্মতিক্রমে সুপারিশ করা হয় তবে উভয়কেই পুরস্কার দেওয়া হয়।
পুরস্কার
পুরস্কারটি সাতটি শাখায় বিভক্ত, যথা:
প্রতিটি বিভাগে একাধিক বিজয়ী (সর্বোচ্চ ২ জন) থাকতে পারে। ২০০৮ পর্যন্ত পুরস্কারের নগদ অর্থ ছিল inr টাকা এবং ২০০৯ সালে inr  টাকায় উন্নীত করা হয়
উপহার
প্রাপ্তদের নাম ঐতিহ্যগতভাবে প্রতি ২৬ সেপ্টেম্বর মহাপরিচালক দ্বারা ঘোষণা করা হয়, যা সিএসআইআর-এর প্রতিষ্ঠা দিবস। পুরস্কার বিতরণ করেন ভারতের প্রধানমন্ত্রী। পুরস্কার বিজয়ী সাধারণত পুরস্কারের ক্ষেত্রে একটি বক্তৃতা দিতে বাধ্য, সাধারণত তার কাজের শহর বাইরে।
সৈয়দ নূরুদ্দীন
সৈয়দ নূরুদ্দীন ছিলেন একজন বাংলাদেশী সাংবাদিক। সাংবাদিকতায় অবদানের জন্য তিনি ১৯৮৬ সালে মরণোত্তর বাংলাদেশ সরকার কর্তৃক প্রদত্ত দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।
কর্মজীবন
নূরুদ্দীন দ্য ডেইলি অবজারভার-এর বার্তা সম্পাদক ছিলেন।
ব্যক্তিগত জীবন
নূরুদ্দীনের পুত্র সৈয়দ ফাহিম মুনয়েম (১৯৫৩-২০০৬) একজন সাংবাদিক এবং মাছরাঙ্গা টেলিভিশনের প্রধান সম্পাদক ও প্রধান নির্বাহী কর্মকর্তা ছিলেন।
জুলিয়েতা ভেনেগাস
জুলিয়েতা ভেনেগাস পার্সেভল্ট (Julieta Venegas; জন্ম: ২৪ নভেম্বর, ১৯৭০) ক্যালিফোর্নিয়ার লং বিচ এলাকায় জন্মগ্রহণকারী মার্কিন বংশোদ্ভূত প্রথিতযশা মেক্সিকান গায়িকা, গীতিকার, যন্ত্রশিল্পী ও পরিচালক। স্পেনীয় ভাষায় পপ-রক গান গেয়ে থাকেন। ইংরেজি, পর্তুগীজ ও স্পেনীয় ভাষায় স্বতঃস্ফূর্তভাবে কথা বলায় পারদর্শী তিনি। অন্য যমজ বোন ‘ইভোন’ পেশাদার ফটোগ্রাফার। জুলিয়েতা ভেনেগাস তিজুয়ানা এলাকায় তার শৈশবকাল অতিবাহিত করেন। আট বছর বয়সে সঙ্গীত শিক্ষায় অগ্রসর হন তিনি। মেক্সিকান স্কা ব্যান্ড তিজুয়ানা নো!-সহ বেশ কিছু ব্যান্ড দলে যোগ দেন।
প্রারম্ভিক জীবন
১০ বছর বয়সে তার বাবা তাকে পিয়ানো শিক্ষা দেবার সময়ই সঙ্গীত যন্ত্রপাতির সাথে পরিচিতি ঘটে। তার সঙ্গীত শিক্ষকদের মধ্যে রামোন বস্তিচ আমেজকুয়া অন্যতম ছিলেন। এরপর থেকেই পরবর্তী বছরগুলো সঙ্গীতের দিকেই ধাবিত হন তিনি। নিজ কর্মজীবনের শুরুর দিকে তিনি তিজুয়ানার কয়েকটি ব্যান্ড দলের সাথে যুক্ত হন। এরপর তিনি মেক্সিকো ডি.এফে চলে যান। তার প্রথম একক অ্যালবাম ‘আকুই’ গুস্তাভো সান্তাওলালা’র সহযোগিতায় ১৯৮৮ সালে প্রকাশিত হয়। তিনি সঙ্গীত রেকর্ডসহ সঙ্গীত পরিবেশনে ভ্রমণ করতে থাকেন ও সরাসরি গান পরিবেশন করতে শুরু করেন। ২০০০ সালে নিজস্ব দ্বিতীয় অ্যালবাম ‘বুনিনভেন্তো’ রেকর্ড করেন।
ঐ অ্যালবামে তিনি পরীক্ষামূলকভাবে ইলেকট্রিক গিটারের প্রয়োগ ঘটান। পরিবেশক ও গুস্তাভো সান্তাওলালা, মেমে ডে রিয়াল, কুইক র‌্যাঞ্জেল, টয় হার্নান্দেজ ও জো চিকারেলি’র ন্যায় সঙ্গীতজ্ঞদের সাথে সম্পর্ক বজায় রাখেন। ২০০৩ সালে তিনি তার তৃতীয় অ্যালবাম ‘সি’ প্রকাশ করেন। এ অ্যালবামটি বুয়েন্স আয়ার্স ও মাদ্রিদে রেকর্ড করাসহ পরিবেশন করা হয়। এতে অতিথি সঙ্গীতজ্ঞ হিসেবে কাচোরো লোপেজ ও কটি সোরোকিনের অংশগ্রহণ ছিল। ২০০৬ সালে চতুর্থ অ্যালবাম ‘লিমন ওয়াই সাল’ মুক্তি পায়। এ অ্যালবামে নির্মাতা কাচোরো লোপেজের প্রভূতঃ সহায়তা পান। ২০০৭ সালে মিরান্ডা! নির্মাণে অগ্রসর হন। এ অ্যালবামে ‘পারফেক্টা’ গানটি ছিল যা ২০০৮ সালে লাতিন আমেরিকার চার্টের এককে শীর্ষস্থান দখল করে। এছাড়াও ঐ বছর এমটিভি আনপ্লাগডে অংশগ্রহণ করেন যা তাকে ডিভিডি ও সিডিতে নেতৃত্ব দিতে সহায়তা করে। ঐ নির্মাণকারী প্রতিষ্ঠান থেকে একক অ্যালবাম ‘এল প্রেজেন্টে’ মুক্তি পায়। মার্চ, ২০১০ সালে অত্রা কোসা অ্যালবাম মুক্তি পায়।
সঙ্গীত জীবন
thumb|right|200px| ২০০৮ সালে সেন্ট্রাল পার্ক সামারে জুলিয়েতা ভেনেগাস অ্যাকুইস্টিক গিটার, অ্যাকর্ডিয়ন ও কীবোর্ডসহ বেশকিছু সঙ্গীত সরঞ্জামাদি ব্যবহার করেছেন তিনি। এ পর্যন্ত তিনি ছয়বার লাতিন গ্র্যামিস ও একবার গ্র্যামি পুরস্কারসহ অন্যান্য পুরস্কার লাভ করেছেন। থিয়েটারে ব্যবহারের জন্য তিনি সঙ্গীতে সূরারোপ করেছেন। এছাড়াও দুইটি চলচ্চিত্রের সাউন্ডট্র্যাকে তার সূর ব্যবহৃত হয়েছে।
১৯৯৭ সালে তিনি তার প্রথম অ্যালবাম আকুই প্রকাশ করেন। এ অ্যালবামটি মেক্সিকোর রক শ্রোতাদের কাছে অসম্ভব জনপ্রিয়তা অর্জন করে। পরের বছরগুলোতে তাকে আর পিছনে ফিরে যেতে হয়নি। ২০০৩ সালে অন্যতম সেরা প্রতিভাবান লাতিন পপ গীতিকারে পরিণত হন। লাতিন আমেরিকা ও স্পেনে সি অ্যালবাম, একক অ্যালবাম আন্দার কনমিগো ও আলগো এস্তা কাম্বিয়ান্দো তাকে লাতিন বিলবোর্ডের শীর্ষস্থানে পৌঁছে দেয়।
২০০৬ সালে তিনি তার সফলতম অ্যালবাম লিমন ওয়াই সালের মুক্তি ঘটান যা অদ্যাবধি তার সেরা বিক্রীত অ্যালবাম। এ অ্যালবামটি বেশ কয়েকটি দেশে প্লাটিনামের মর্যাদা পায়। পাশাপাশি মি ভয়ও বিশ্বব্যাপী সুখ্যাতি অর্জন করে। ১৬ মার্চ, ২০১০ সালে তার অ্যালবাম অত্রা কোসা বিশ্বব্যাপী মুক্তি পায়।
মেক্সিকোয় ইউনিসেফ কর্তৃক শুভেচ্ছা দূত হিসেবেও তাকে মনোনীত করা হয়।
ব্যক্তিগত জীবন
অত্রা কোসা অ্যালবাম প্রকাশের কয়েক সপ্তাহ পূর্বে জুলিয়েতা ভেনেগাস স্বীকার করেন যে, তিনি তিন মাসের অন্তঃস্বত্ত্বা। কিন্তু সন্তানের পিতার নামের কথা প্রকাশ করেননি। ১৩ আগস্ট, ২০১০ তারিখে মেক্সিকোয় ‘সিমোনা’ নাম্নী এক কন্যা সন্তান প্রসব করেন। তালাকপ্রাপ্তা জুলিয়েতা সন্তানের পিতার পরিচয় কখনো উন্মোচন করেননি। আর্জেন্টিনীয় সঙ্গীতবিশারদ রড্রিগো গার্সিয়া প্রিটো ঐ সন্তানের পিতৃত্ব দাবী করেন। বিচারকমণ্ডলী সিমোনাকে যৌথভাবে লালন-পালনের আদেশ দেন ও তাদের আবেগীয় সমস্যা দূরীকরণের পরামর্শ দান করেন।
১৪ আগস্ট, ২০১৫ তারিখে ভেনেগাস তার সপ্তম স্টুডিও অ্যালবাম ‘আল্গো সুসেদ’ প্রকাশ করেন। এতে শীর্ষস্থানীয় ‘এসে কামিনো’, ‘বুনাস নোচেস দেসোলাসিওন’ ও নতুন একক গান ‘তু কালোর’ ও ‘তোদো এস্তা আকুই’ অন্তর্ভুক্ত ছিল।
মূল্যায়ন
২০১২ সালে ডানকান ব্রিজম্যানের পরিচালনায় সঙ্গীতধর্মী প্রামাণ্যচিত্র ‘হেকো এন মেক্সিকো’য় অংশগ্রহণ করেন ভেনেগাস। ঐ চলচ্চিত্রে মেক্সিকোর বাইরেও নেতিবাচক প্রভাব পড়ে বিশষতঃ দেশের দক্ষিণাঞ্চলের সীমান্তবর্তী এলাকায় মাদকের বিরুদ্ধে যুদ্ধে গণমাধ্যমের প্রচারণায়। চলচ্চিত্রটিতে অন্যান্য খ্যাতিমান সঙ্গীতবোদ্ধাদের সাক্ষাৎকার ও সঙ্গীত অন্তর্ভুক্ত ছিল।
নাতালিয়া লাফোরকেড ভেনেগাসের বিষয়ে মন্তব্য করেন যে, তিনি তার জীবনে ব্যাপকভাবে প্রভাববিস্তার করেছেন ও তাকে ভীষণভাবে অনুকরণীয় শিক্ষকরূপে আখ্যায়িত করেন।
গ্র্যামি পুরস্কার
গ্র্যামি পুরস্কার আমেরিকার ন্যাশনাল অ্যাকাডেমি অব রেকর্ডিং আর্টস এন্ড সাইন্সেস কর্তৃক প্রবর্তিত বার্ষিক পুরস্কার যা সঙ্গীত শিল্পে অসাধারণ কৃতিত্ত্বের জন্য প্রদান করা হয়।
এনজাইম রসায়নে ফিজার পুরষ্কার
পুরস্কার বিজয়ীগণ
উৎসঃ
২০১৪-১৫ শ্রীলঙ্কা ক্রিকেট দলের ভারত সফর
শ্রীলঙ্কা ক্রিকেট দল আকস্মিক সিদ্ধান্তে ৩০ অক্টোবর থেকে ১৬ নভেম্বর, ২০১৪ তারিখ পর্যন্ত ভারত সফর করে। ভারত ক্রিকেট দলের বিপক্ষে তারা ৫টি একদিনের আন্তর্জাতিকের মোকাবেলা করে। অর্থসংক্রান্ত বিষয়ে মতানৈক্য ঘটায় ওয়েস্ট ইন্ডিজ দলের আকস্মিকভাবে সফর বাতিল করায় শ্রীলঙ্কা দলকে ভারত সফরে আসার আমন্ত্রণ জানানো হয়। ভারত ৫-০ ব্যবধানে সিরিজ জয় করে। শুরুতে এ সফরে একটি টুয়েন্টি২০ আন্তর্জাতিক খেলা আয়োজনের কথা ছিল।
চতুর্থ ওডিআইয়ে ভারতীয় ব্যাটসম্যান রোহিত শর্মা ২৬৪ রান সংগ্রহ করে একদিনের আন্তর্জাতিকে ব্যক্তিগত সর্বোচ্চ রানের নতুন রেকর্ড গড়েন।
ব্যাটিং
সর্বশেষ হালনাগাদ: ১৩ নভেম্বর, ২০১৪
বোলিং
সর্বশেষ হালনাগাদ: ৬ নভেম্বর, ২০১৪
মালিস্তান জেলা
মালিস্তান আফগানিস্তানের গজনি প্রদেশের পশ্চিমে একটি জেলা।২০০৯ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৫০,০০০ জন এর মত, যার মধ্যে প্রায় ১০০% ই হাজারা সম্প্রদায়ের। জেলাটির রাজধানী শহরের নাম হচ্ছে মীর আদিনা।
কৃষি ও উন্নয়ন
২০০৩ সালে আফগানিস্তানের জাতিসংঘ খাদ্য কর্মসূচি থেকে প্রাপ্ত তথ্য অনুযায়ী এবং ২০০৭ সালের গ্রামীণ পুনর্বাসন ও উন্নয়ন মন্ত্রণালয় তথ্য অনুযায়ী এখানকার প্রধান খাদ্য শস্যগুলি হল গম, ভুট্টা, ভুট্টা, মটরশুটি, আঙ্গুর, বাদাম, আলু, পেঁয়াজ। ২০০৮ সালে মালিস্তানে ১৮২ টি কমিউনিটি ডেভেলপমেন্ট কমিটি সক্রিয় ছিল।
গাজিয়াবাদ জেলা (আফগানিস্তানের জেলা)
গাজিয়াবাদ জেলা আফগানিস্তানের কুনার প্রদেশের উত্তর অংশে অবস্থিত একটি অন্যতম জেলা। ২০০৪ সালে জেলাটি বার কুনার জেলার উত্তর অংশ হিসেবে গঠন করা হয়েছিল। এটি গাজিয়াবাদ খান এর নামে নামকরণ করা হয়, যার পূর্ণাঙ্গ নাম হচ্ছে আমির মুহাম্মদ গাজী খান শহীদ। ২০০৪ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭,৫০০ জন এর মত।
বেগুন ভর্তা
বেগুন ভর্তা হল একপ্রকার বাঙালি খাবার। এতে বেগুন আগুনের আঁচে পুড়িয়ে তেল, লবণ, পেয়াজ, মরিচ সহ অন্যন্য উপদান সহযোগে তৈরি একশ্রেণীর খাদ্য। বাংলাদেশ, ভারত এবং পাকিস্তানে বেগুন ভর্তা খাওয়া হয় তবে অঞ্চলভেদে এটা তৈরির পদ্ধতি এবং খাওয়ার রীতি কিছুটা ভিন্ন হয়। এটা প্রাথমিকভাবে বেগুন মিনমিনে মিহি করে প্রস্তুত করা একটি নিরামিষ খাবার। এটি কাঠকয়লা বা সরাসরি আগুনের ওপরে ভাজা হয়। এর ফলে এই ভর্তায় ধোঁয়াটে গন্ধ থাকে। প্রথাগতভাবে, এ খাবার প্রায়ই একটি দেশীয় খাবারের সঙ্গে খাওয়া হয়( বিশেষ করে পান্তা ও রুটি)। পাকিস্তান ও বাংলাদেশে  বেগুন ভর্তা একটি জনপ্রিয় রন্ধনপ্রণালীর অংশ। তবে ভারতে এটা বিহার, পশ্চিমবঙ্গ, আসাম, ওড়িশাসহ অনেক রাজ্যের জনপ্রিয় খাদ্য। এ খাবারের  স্থানীয় ভাষা উপর নির্ভর করে অনেক নাম আছে (হিন্দি: "बैंगन का भरता", গুজরাটি: odo, মারাঠি: वांग्याचे भरीत (wāngyāche bharīt))।
গাজিয়াবাদ জেলা (আফগানিস্তানের জেলা)
জেলাটির কেন্দ্রীয় শহরের নাম হচ্ছে গাজিয়াবাদ গ্রাম  উচ্চতায় অবস্থিত। এলাকাটি মূলত পাহাড়ী বেস্টিত এবং সামান্য পরিমাণ আবাদী জমি চাষাবাদা যোগ্য। এখানকার অধিকাংশ মানুষ পাকিস্তানে কাজ করে খাকে।
বেগুন ভর্তা
উপকরনসমূহ
বেগুন ভর্তা করতে প্রয়োজনীয় উপকরণগুলো হলঃ
প্রস্তুতপ্রণালী
বেগুন ভর্তা দুই ভাবে করা যায়; বেগুনকে আগুনে পুড়িয়ে বা সেদ্ধ করে। প্রথমে চুলা জ্বালিয়ে দিয়ে গোটা বেগুন আগুনের উপর ধরতে হয়। এসময় বেগুনকে ঘুরিয়ে ঘুরিয়ে পোঁড়াতে হয় যেন সমভাবে পুড়তে পারে। বেগুন পোঁড়াতে গেলে দেখা যাবে উপরের ত্বক কালচে হয়ে বেগুন নরম হয়ে গেলে চুলা বন্ধ করতে হয়। এবার কালো ত্বক তুলে ফেলতে হয়। এপর্যায়ে কাঁচা মরিচ কুচি ও পেঁয়াজ কুচি তেলে হালকা আঁচে ভাজা ভাজা করে নিতে হয়। এছাড়া পাকা মরিচও ব্যবহার করা হয়। এবার একটি বাটিতে মরিচ, পেঁয়াজ চটকে নিয়ে পোঁড়া বেগুন মাখাতে হবে। অনেকে বেগুন ভর্তায় ধনিয়া পাতা, সিদ্ধ ডিম, টমেটো ইত্যাদি ব্যবহার করেন।
গাজিয়াবাদ জেলা (আফগানিস্তানের জেলা)
সীমানা
গাজিয়াবাদ জেলার সীমানা:
বেগুন ভর্তা
প্রস্তুতপ্রণালী
বেগুনকে সেদ্ধ করে ভর্তা করার জন্য প্রথমে পরিমান মতো পানি দিয়ে চুলায় আগুন জ্বালিয়ে বসাতে হবে। সেদ্ধ হবার পরে বেগুনের চামড়া সহ বা বাদে সব উপকরন একত্রে হাত দিয়ে চটকে নিতে হবে। এছাড়াও মরিচ, পেয়াজ সরিষার তেলে ভেজেও ভর্তায় মেশানো যায়।
পরিবেশন প্রক্রিয়া
বাঙালিরা সাধারণত খাবারের সাথে তরকারী হিসাবে বেগুন ব্যবহার করে। এছাড়া পহেলা বৈশাখ সহ অন্যন্য কিছু বাঙালি উৎসবে বেগুন ভর্তা পরিবেশিত হয়।
বিভিন্নতা
তামিল নাড়ু দক্ষিণ রাজ্য, তামিলদের তৈরি এই খাবারকে kathrikai thayir kothsu নামে ডাকা হয়। তার এ ভর্তা বানাতে বেগুন এবং সরিষা, লাল মরিচ এবং তিলের তেলের সঙ্গে মাখানো হয়। রেসিপির অন্তিম ধাপে মিশ্রণের সাথে দই (অ্যাংলো-ইন্ডিয়ান দই) যোগ করা হয় এবং ধনে পাতার সাথে সস দিয়ে পরিবেশিত হয়।
ভোজপুরী ভাষী অঞ্চলে এ ধরনের উত্তরপ্রদেশের পূর্ব অংশে এবং পশ্চিমে বিহারে এটা বেইগান কা চোখা নামে পরিচিত।
অনাথনাথ বসু
অনাথনাথ বসু ( ১৮৯৬ – ১৬ ডিসেম্বর, ১৯৭৫) ছিলেন বিশ শতকের প্রখ্যাত সঙ্গীতজ্ঞ। বাংলা টপ্পা, ঠুংরি ও খেয়াল গানের খ্যাতনামা শিল্পী হিসাবে পরিচয়ের পাশাপাশি তবলা বাদনে অত্যন্ত দক্ষ ছিলেন।
টনি পিগট
অ্যান্থনি চার্লস শ্যাকলটন পিগট (Tony Pigott; জন্ম: ৪ জুন, ১৯৫৮) লন্ডনের ফুলহাম এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও সাসেক্স এবং নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘লেস্টার’ ডাকনামে পরিচিত টনি পিগট।
প্রথম-শ্রেণীর ক্রিকেট
নিজের সেরা দিনগুলোয় তিনি যথোপযুক্ত ও প্রাণবন্ত ডানহাতি বোলার হিসেবে নিজেকে প্রকাশ করতেন। এছাড়াও, নিচেরদিকে মাঝারিসারির মারকূটে ভঙ্গীমায় ব্যাটিংয়ে পারদর্শিতা দেখাতেন। এক সময়কার প্রতিশ্রুতিশীল ফাস্ট বোলার হিসেবে টনি পিগটের আবির্ভাব ঘটেছিল। নিউজিল্যান্ডের ওয়েলিংটন দলের পক্ষেও খেলেছেন তিনি। প্রচলিত নিয়মে শীতকালে নিজ এলাকায় ঘরোয়া ক্রিকেটে অংশ নিয়ে অভিজ্ঞতার ঝুলি পুড়েন। বিবাহ করার আয়োজন চলাকালীন আকস্মিকভাবে নিজ দেশের পক্ষে খেলার জন্যে আমন্ত্রিত হন। ফলশ্রুতিতে, তার বিয়ে স্থগিত রাখতে হয়।